Diari Oficial de la Generalitat Valenciana


Sumari del DOGV 8053, del 01-06-2017 (2017/4807)

DECRET 63/2017, de 19 de maig, del Consell, pel qual es crea l'escola d'Educació Infantil Bressol, a Benlloch.
--------------------------------------------------------------------------------------------------------------

### Dades del document

Número de DOGV
:   8053

Data del DOGV
:   01-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4807


Data del document
:   19-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 63/2017, de 19 de maig, del Consell, pel qual es crea l'escola d'Educació Infantil Bressol, a Benlloch. [2017/4807]  
L'Ajuntament de Benlloch, en sessió plenària celebrada el 29 de setembre de 2016, va acordar cedir a la Generalitat l'edifici escolar de la seua propietat, situat al carrer Catedràtic Bort número 12, per a la instal·lació d'una escola d'Educació Infantil de primer cicle.  
L'edifici escolar compleix els requisits establits en el Decret 2/2009, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil, segons s'acredita en informe emés per la unitat tècnica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
En l'article 3 del Reglament orgànic i funcional de les escoles d'Educació Infantil i els col·legis d'Educació Primària, aprovat pel Decret 233/1997, de 2 de setembre, del Consell, s'estableix que aquests centres tindran la denominació específica que determine la conselleria competent en educació, després de consultat el Consell Escolar Municipal o, a falta d'això, el Ple de l'ajuntament corresponent. L'ajuntament, en l'esmentada sessió plenària de 29 de setembre de 2016, va aprovar sol·licitar que s'assigne al nou centre escolar la denominació específica de Bressol.  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del Dret a l'Educació, la Llei orgànica 2/2006, de 3 de maig, d'Educació, a proposta del conseller d'Educació, Investigació, Cultura i Esport amb la deliberació prèvia del Consell, en la reunió del 19 de maig de 2017  
  
  
DECRETE  
  
Article 1. Creació del centre  
Es crea el centre docent següent:  
Província: Castelló  
Localitat: Benlloch  
Denominació: Escola d'Educació Infantil Bressol  
Titular: Generalitat  
Codi: 63759373  
Domicili: c/ Catedràtic Bort, número 12  
Composició: 3 unitats d'educació infantil de primer cicle  
Capacitat: 41 llocs escolars  
  
Article 2. Inici d'activitats  
1. El centre nou iniciarà les seues activitats en el curs escolar 2017/2018.  
2. En aquest curs escolar el centre oferirà 3 unitats d'educació infantil.  
3. El centre comptarà amb 3 educadors i 1 mestre o mestra d'educació infantil.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desplegament del que estableix aquest decret, així com per a modificar, si és el cas, el domicili, la denominació i configuració del centre.  
Segona. Vigència  
Aquest decret es publicarà en el Diari Oficial de la Generalitat Valenciana i produirà efectes des de l'endemà de la seua publicació.  
  
València, 19 de maig de 2017  
  
El president de la Generalitat,  
XIMO PUIG FERRER  
  
El conseller d'Educació, Investigació, Cultura i Esport,  
VICENT MARZÀ IBAÑEZ